На основу члана 60. став 1. тачка 1) Закона о јавним набавкама („Службени гласник РС“, бр. 124/12 и 14/15), Министарство омладине и спорта објављује

**ПОЗИВ ЗА ПОДНОШЕЊЕ ПОНУДА**

**у отвореном поступку јавне набавке број 2/2015**

**Назив, адреса и интернет страница наручиоца**: Министарство омладине и спорта, Булевар Михајла Пупина број 2, Београд, www.mos.gov.rs.

**Врста наручиоца**: Орган државне управе

**Врста поступка јавне набавке**: Отворени поступак

**Врста предмета**: Радови

**Природа и обим радова:** Радови на реконструкцији и адаптацији малих спортских терена на територији Републике Србије, ОРН: 45454000-4, Радови на реконстукцији**.**

**Процењена вредност јавне набавке:** Процењена вредност jавне набавке број 2/2015 је 20.000.000,00 динара.

**Критеријум за доделу уговора**:најнижа понуђена цена.

Конкурсна документације се може преузети у електронском облику и објављена је на Порталу јавних набавки и интернет страници Министарства омладине и спорта www.mos.gov.rs.

Подаци о пореским обавезама се могу добити у Пореској управи, Министарства финансија.

Подаци о заштити животне средине могу се добити у Министарству пољопривреде и заштите животне средине и Агенцији за заштиту животне средине.

Подаци о заштити при запошљавању и условима рада се могу добити у Министарству за рад, запошљавање, борачка и социјална питања.

Понуђач понуду подноси непосредно или путем поште препоручено у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара на адресу наручиоца: Булевар Михјала Пупина број 2, Нови Београд, са назнаком: „Понуда за јавну набавку радова: **Реконструкција и адаптација малих спортских терена на територији Републике Србије, ЈН бр. 2/2015 - НЕ ОТВАРАТИ“.** Понуђач је дужан да на полеђини коверте (пошиљке) наведе назив/пословно име и адресу понуђача, особу за контакт и број телефона за контакт.

Понуда се сматра благовременом уколико се прими од стране наручиоца до 19. маја 2015. године до 12 часова.

Јавно отварање понуда ће се обавити последњег дана истека рока за подношење понуда односно дана 19. маја 2015. године са почетком у 12,30 часова, у просторијама Министарства омладине и спорта, канцеларија број 6, приземље.

У поступку отварања понуда могу активно учествовати само овлашћени представници понуђача. Представници понуђача пре почетка јавног отварања понуда су дужни да Комисији за јавну набавку предају писано овлашћење за учешће у поступку јавног отварања понуда печатирано и потписано од стране овлашћеног лица представника понуђача.

Одлука о додели уговора ће бити донета у року од два дана од дана израде извештаја о стручној оцени понуда.

Особe за контакт: Марија Мишовић, e - mail адреса: marija.misovic@mos.gov.rs.